**ZAKLJUČCI I ODLUKE UPRAVNOG VIJEĆA HRVATSKOG PRIRODOSLOVNOG MUZEJA**

**48. sjednica Upravnog vijeća HPM-a održana 29.1.2025. elektronskim putem**

Ad.1.) ODLUKA

da se provede postupak jednostavne nabave pod nazivom: Redovito održavanje klimatizacijskog i ventilacijskog sustava, Demetrova 1, procijenjena vrijednost nabave iznosi: 26.500,00 EUR plus PDV.

Ad.2.) ODLUKA

da se provede postupak jednostavne nabave pod nazivom: Nabava osobnog vozila, procijenjena vrijednost nabave iznosi: 26.500,00 EUR plus PDV.

Ad.3.) ODLUKA

Upravno vijeće Hrvatskog prirodoslovnog muzeja daje prethodnu suglasnost za donošenje odluka o visini i isplati novčanih nagrada zaposlenicima Hrvatskog prirodoslovnog muzeja za ostvarene radne rezultate u cilju dovršetka projekta i otvorenja novog Hrvatskog prirodoslovnog muzeja, maksimalno do visine najvišeg neoporezivog iznosa.

1. Odluke o isplati pojedinačnih novčanih nagrada donosi ravnateljica sukladno kriterijima iz članka 5. i 6. *Pravilnika*, do visine najvišeg neoporezivog iznosa na koji se ne plaća porez i u skladu sa Zaključkom gradonačelnika o mjerilima i načinu korištenja nenamjenskih donacija i vlastitih prihoda javnih ustanova u kulturi kojima je osnivač Grad Zagreb od 27.6.2022. godine i Izmjenom predmetnog zaključka od 15.1.2025.
2. Odluku o isplati pojedinačne novčane nagrade ravnateljici Muzeja donosi Upravno vijeće sukladno kriterijima iz točke II. ove Odluke.
3. Nagrade se mogu isplatiti samo iz vlastitih prihoda i ako su za tu namjenu osigurana posebna sredstva u Financijskom planu Muzeja za tekuću godinu.

te je Upravno vijeće Hrvatskog prirodoslovnog muzeja jednoglasno je donijelo i slijedeću

ODLUKA

1. Ravnateljici Hrvatskog prirodoslovnog muzeja prof. dr. sc. Tatjani Vlahović isplatit će se novčana nagrada maksimalno do visine najvišeg neoporezivog iznosa za ostvarene iznimne radne rezultate uslijed povećanog opsega posla zbog završetka projekta *Čuvar baštine kao katalizator razvoja, istraživanja i učenja – novi Hrvatski prirodoslovni muzej*, a posebice zbog stručnosti, kreativnosti i samoinicijativnosti u obavljanju poslova, nadprosječne kvalitete i opsega obavljenog posla, uspješnog ugovaranja, vođenja i aktivnog sudjelovanja u radu projekta te ostvarenog izvanrednog rezultata i uspješnog završetka projekata.
2. Nagrada iz točke I. ove Odluke će se isplatiti iz vlastitih prihoda poslodavca na račun imenovane.

**49. sjednice Upravnog vijeća Hrvatskog prirodoslovnog muzeja održane dana 3.2.2025. godine putem elektroničke pošte.**

Ad.1.) ODLUKA

Upravno vijeće Hrvatskog prirodoslovnog muzeja donosi Pravilnik o izmjenama i dopunama Pravilnika o unutarnjem ustrojstvu i načinu rada Hrvatskog prirodoslovnog muzeja (dalje u tekstu: Pravilnik) i Pročišćeni tekst Pravilnika, sukladno Prijedlogu KLASA 011-04/24-01/01, URBROJ: 677-24-4 od 13.1.2025. godine nakon pribavljene prethodne suglasnosti gradonačelnika Grada Zagreba.